সোনাগাজী ইউনিয়ন

সোনাগাজী বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।

 জনসংখ্যা
সোনাগাজী সদর ইউনিয়নে প্রায় ৩৭ হাজারেরও বেশি জনসংখ্যা বসবাস করে।

 অবস্থান ও সীমানা 
সোনাগাজী উপজেলার দক্ষিণ-পূর্বাংশে সোনাগাজী ইউনিয়নের অবস্থান। এ ইউনিয়নের উত্তরে আমিরাবাদ ইউনিয়ন ও মতিগঞ্জ ইউনিয়ন; পশ্চিমে সোনাগাজী পৌরসভা ও চর চান্দিয়া ইউনিয়ন; দক্ষিণে নোয়াখালী জেলার কোম্পানীগঞ্জ উপজেলার মুছাপুর ইউনিয়ন ও সন্দ্বীপ চ্যানেল এবং পূর্বে ফেনী নদী, চট্টগ্রাম জেলার মীরসরাই উপজেলার ইছাখালী ইউনিয়ন ও ওসমানপুর ইউনিয়ন অবস্থিত।

 প্রশাসনিক কাঠামো 
সোনাগাজী ইউনিয়ন সোনাগাজী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।

 শিক্ষা ব্যবস্থা 

 শিক্ষা প্রতিষ্ঠান 
সোনাগাজী সদর ইউনিয়নে বিভিন্ন ওয়ার্ডে সরকারি / বেসরকারি প্রাথমিক বিদ্যালয় থাকলে কোন মাধ্যমিক বিদ্যালয় ছিলোনা।  

ইউনিয়নের ৩ নং ওয়ার্ডে ভৈরব চৌধুরী ঈদগাঁ সংলগ্ন আল হেরা একাডেমী হাই স্কুল ২০০৯ সালের ২রা জানুয়ারী একাডেমিক শিক্ষা কার্যক্রম শুরু করে। এখানে নূরানী প্লে থেকে অষ্টম শ্রেণি পর্যন্ত পাঠদান করা হয়। স্থানীয়সূত্র 

২০২৫ সনের ডিসেম্বর থেকে মনগাজী ফাতেমা করিম স্কুল এন্ড কলেজ নামে মাধ্যমিক ও উচ্চ মাধ্যমিক বিদ্যালয় এর শ্রেণি কার্যক্রম চালু। এখানকার বেশিরভাগ শিক্ষার্থীরা সোনাগাজী পৌর শহরের বিভিন্ন মাধ্যমিক বিদ্যালয়, আর এম হাট কে উচ্চ বিদ্যালয়, সোনাপুর হাজী এম এস হক উচ্চ বিদ্যালয় ও আজিজুল হক মায়মুন আরা উচ্চ বিদ্যালয়ে পড়াশোনার জন্য যেতে হয়। এছাড়াও রয়েছে একটি অর্ধ-সরকারী ছাড়াইতকান্দি হোছাইনিয়া দাখিল মাদ্রাসা 

 যোগাযোগ ব্যবস্থা 
সোনাগাজী মুহুরী প্রজেক্ট আঞ্চলিক মহাসড়ক সহ যাতায়াতের জন্য বেশকিছু গ্রামীণ পাকা / কাঁচা-পাকা সড়ক রয়েছে, তবে কিছু কিছু এলাকার যাতায়াত ব্যবস্থা দুর্গম। 

চর শাহাপুর, চর খোন্দকার, চর এলেন সহ বেশকিছু এলাকায় সড়ক অবকাঠামো নির্মাণ না হওয়ায় যাতায়াত করা খুবই কষ্টকর।

 খাল ও নদী 
বড় ফেনী নদী এবং মুহুরী নদী।

 হাট-বাজার 
মনগাজী বাজার, ভৈরব চৌধুরী বাজার সোনাগাজী সদর ইউনিয়নের বড় বাজার। ছোট বাজার গুলোর মধ্যে রয়েছে নজরুল প্রাইমারী, শাহাপুর, সুজাপুর, চরখোয়াজ।

 দর্শনীয় স্থান 
মুহুরী সেতু, মুহুরী প্রজেক্ট পিকনিক স্পট,বায়ূশক্তি বিদ্যুৎ কেন্দ্র, নদী ভাঙ্গন স্পট।

 জনপ্রতিনিধি 
সাবেক চেয়ারম্যানঃ উম্মে রুমা (বাংলাদেশ আওয়ামীলীগ ২০২১-২০২৪)।

সাবেক চেয়ারম্যানঃ শামছুল আরেফিন ( বাংলাদেশ আওয়ামীলীগ ২০১১-২০২১)।

সাবেক চেয়াম্যানঃ মিজানুর রহমান মানিক (বিএনপি)।

সাবেক ইউপি মেম্বার : হোসেন আহম্মদ (৯০ এর দশক), ছাড়াইতকান্দি গ্রামের হোসেন মেম্বার হিসেবে এক নামে পরিচিতইউনিয়ন পরিষদের তথ্যানুযায়ী 

 গ্রাম সমূহ 

 তুলাতলী
 ছাড়াইত কান্দি
 শাহাপুর
 সুজাপুর
 চর খোয়াজ
 চর খোন্দকার
 চর গনেশ

 আরও দেখুন 
 সোনাগাজী উপজেলা
 সোনাগাজী থানা
 ফেনী জেলা
 ছোট ফেনী নদী
 মুহুরী নদী

 তথ্যসূত্র 



 বহিঃসংযোগ 



বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
বিষয়শ্রেণী:সোনাগাজী উপজেলার ইউনিয়ন